《寄尹迁介叔 其二》
宋代·刘跂

孙友太瘦生，相遇一何阔。途穷欲改操，冉冉在故辙。

赠君七年艾，辄为儿女夺。养生有标本，姑息良已末。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。